இந்த பூமி மிகவும் வண்ணமயமாக இருப்பதால்,
வாழ்க்கையில் சிறிய விஷயங்களை தவறவிடுவது எளிது.
ஆனால், சற்று கூர்ந்து கவனித்தால்...
அங்கு கண்டறியப்படாத ஒரு உலகமே உள்ளது.
இந்த உலகில் சிறிய ஹீரோக்களுக்கும்...
சிறிய வில்லன்களுக்கும்...
அசாத்திய சக்தி தேவை...
மாபெரும் முரண்பாடுகளுக்கு எதிராக வெற்றிபெறுவதற்கு அவர்களுக்கு உதவ.
லத்தின் அமெரிக்க காடுகள்,
பூமியில் வேறு எங்கும் இல்லாததை விட...
வர்ணனையாளர் பால் ரட்
...பல சிறிய உயிர்களுக்கு வாழ்விடமாக இருக்கிறது.
கீழே கிடக்கும் செடிகளின் சருகுகளில், ஒரு புதிய உயிர் தொடங்குகிறது.
இந்த ஸ்ட்ராபெரி டார்ட் தவளையானது தனது முதுகில் தன் குட்டிகளை சுமந்து செல்கிறது.
குட்டி ஒரு அரிசியின் அளவுதான் இருக்கும்.
அடர்ந்த காடுகளின் நிலம் அதன் குட்டிகளுக்கு மிகவும் ஆபத்தானது.
அது வளர தாய் தவளை ஒரு பாதுகாப்பான இடத்தைத் தேட வேண்டும்.
இங்கே மேலே, இந்த 40 மீட்டர் ஓங்கி உயர்ந்த மரக் கிளைகளில்.
ஒரு திராட்சையின் அளவுள்ள ஒரு தவளைக்கு...
எவரஸ்ட் சிகரத்தில் ஏறுவதைப்போல மிகவும் கடினமானது.
பிசுபிசுப்பான பாதங்கள் அதற்கு இறுக்கமான பிடியை கொடுக்கின்றன.
ஆனால் ஒரு சிறு சறுக்கல் கூட ஆபத்தில் முடியலாம்.
மரங்களில் அதோடு ஏராளமான உயிரினங்கள் வாழ்கின்றன.
மரத்தின் வேர் முதல்...
...உச்சி வரை.
ஒரே மரத்தில் 5,000 வெவ்வேறு வகையான
சிறிய உயிரினங்கள் வாழக்கூடும்.
இறுதியாக, சூரியன் பிரகாசிக்கும் இடமான மர உச்சியில்.
தரைக்கு மேலே குட்டிகள் வளர்வதற்கு ஒரு ப்ரொமிலியாட் செடி
சரியான குளத்தை உருவாக்கி இருக்கிறது.
உணவு மற்றும் இடத்திற்காக பல சிறிய விலங்குகள் போட்டியிடுவதால்,
காட்டில் வாழ்க்கை என்பது நிச்சயமில்லாதது.
நிஜமான நிபுணரால் மட்டுமே உயிர் பிழைத்திருக்க முடியும்.
அடர்ந்த காடு
உலகிலேயே மிகவும் சிறிய குரங்கைப் பாருங்கள்...
பிக்மி மார்மோசெட்.
ஒரு வளர்ந்த குரங்கே உள்ளங்கைக்குள் அடங்கிவிடும் அளவுதான்.
சிறியதாக இருப்பதால் யார் நண்பர், எதிரி அல்லது உணவு என்பதை அறிந்து கொள்வது கடினம்.
ஆனால் குறைந்தபட்சம் அதன் கால்களுக்குக் கீழே உள்ள
உணவை அவை எடுத்துக்கொள்ளும்.
கூர்மையான பற்களால், சுவைமிகுந்த இனிப்பான மரச்சாறு
நிறையும் துளைகளை உருவாக்க அவை மரப்பட்டைகளைக் கடிக்கின்றன.
ஒரு பெரிய மரத்தில், 1,000திற்கும் அதிகமாக துளைகள் இருக்கும்.
ஒரு வளரும் குடும்பத்திற்கு இது போதுமானது.
நல்ல விஷயம். கூட்டத்திற்கு புது வரவுகளும் இருக்கின்றன.
ஒவ்வொன்றும் பிங்-பாங் பந்தின் அளவில்.
மார்மோசெட்கள் எப்போதும் இரட்டை குட்டிகளைப் பெற்றெடுக்கும்.
குட்டியின் பராமரிப்பை பெற்றோர்கள் இருவரும் பகிர்வார்கள், பெரிய குட்டிகளும் உதவும்...
அதாவது அவை சண்டையிடாத போது.
ஒன்றுகூடி வாழ்வதுதான் இந்த சிறிய உயிரினங்களின் அடிப்படை குணாதிசயம்.
அதுபோலத்தான் மரக்கிளையில் தொங்கிக்கொண்டிருப்பதும்.
மரத்துக்கு கீழே மிகவும் ஆபத்தானது...
அதே சமயம் மேலே அளவுக்கதிகமான கூட்டம்.
மார்மோசெட்டை விட அறுபது மடங்கு பெரிதான ஹவ்லர் குரங்குகள் மேலே ஆதிக்கம் செய்கிறது.
காட்டின் 80% உயிரினங்கள் மர உச்சியில்தான் காணப்படுகின்றன.
காட்டின் நிலத்தில் வாழ்வதென்பது பெரும் போராட்டம்.
சூரிய ஒளி நிலத்தில் படுவது அரிது, அதனால் எதுவும் அதிகம் வளர்வதற்கு வாய்ப்பில்லை.
இந்த மிகவும் சிறிய எலி மேலிருந்து விழுவதை நம்பியே இருக்கிறது.
மழைதான் காட்டிற்கு உயிரூட்டும் சக்தி.
ஒவ்வொரு ஆண்டும் மூன்று மீட்டர்கள் அளவுக்கு மழை பெய்கிறது.
ஒவ்வொரு துளியும் சிறிய உயிரினங்களிடம் பெரும் தாக்கத்தை ஏற்படுத்துகிறது.
மழைத்துளிகள் தவளைக்குட்டி உள்ள குளத்தை நிரப்பிக்கொண்டேயிருக்கும்.
ஆனால் அந்த மழையே பாதகமாகவும் இருக்கலாம்.
செடிகளும் மரப்பட்டைகளும் நீரை உறிஞ்சி மரங்களுக்கு பெரும் எடையை சேர்க்கின்றன.
பெரும் மழை லேசான மண்ணை அடித்துச் சென்றுவிடுகிறது.
ராட்சத மரங்கள் பல நூற்றாண்டுகளாக புயல்களைத் தாங்குகின்றன...
அந்த ஒரு நாள் வரை...
இந்த அளவு பெரிய மரம் ஒன்று விழும்போது...
காட்டில் உள்ள உயிரினங்களுக்கு ஒரு பெரும் இழப்பாகிறது.
ஸ்ட்ராபெரி டார்ட் தவளை பிழைத்துக்கொண்டது.
ஆனால் குட்டி வேட்டையாடப்படும் அபாயத்தில் உள்ளது.
நெருப்பு வயிறு பாம்பால் அதை உணர முடியும்.
தாய் தவளை செய்வதற்கு எதுவுமில்லை...
மீண்டும் இனச்சேர்க்கைக்கு தயாராவதைத் தவிர.
சிலருக்கான அழிவை ஏற்படுத்தும் இது சிலருக்கு நன்மை பயக்கிறது.
இலை வெட்டி எறும்புகள் இனி ஏறத் தேவையில்லை.
இலைகள் எறும்புகளைவிட பல மடங்கு அளவில் பெரியவை.
ஆனால் ஒவ்வொரு எறும்பும் அதன் எடையை விட பத்து மடங்கு எடையை சுமக்க முடியும்.
எட்டு மில்லியன் எறும்புகள் கொண்ட ஒரு காலனியால் சில நாட்களிலேயே இது போன்ற
ஒரு மரத்தின் இலைகளை அகற்றிவிட முடியும்.
விழுந்த ராட்சத மரம் மற்ற சிறிய இலை உண்ணிகள் அனைத்தையும் ஈர்க்கிறது.
துரதிஷ்டவசமாக, மார்மோசெட்டுகள் இலைகளை சாப்பிடுவதில்லை.
ஒரு பெரிய சாறு கொண்ட மரத்தை இழப்பது பெரும் பின்னடைவுதான்.
ஆனால் இந்த சிறு குரங்குகளுக்கு ஒரு வியக்கத்தக்க வேட்டையாடும் குணமும் உண்டு.
ஸ்ப்ரிங் போன்ற அதன் கால்கள் மூன்று மீட்டர் உயரத்துக்கு அவற்றை தாவ வைக்கிறது.
வளைந்த நகங்கள் கொக்கி போன்ற ஒரு பிடிப்பை தருகிறது.
அந்த கூர்மையான பற்கள் பூச்சிகள் மீது நன்றாக செயல்படுகின்றன.
கிளைகளின் இடையில் வேட்டையாடுவது இந்த சிறு குரங்குகளுக்கு எளிதான ஒன்றுதான்.
அவை கைப்பற்றும் எதையும் சாப்பிடும்.
ஆனால் பார்ப்பதெல்லாம் உண்மை கிடையாது.
ஒரு அற்புதமான உருவ மாற்றம்.
ஒரு கொடிய பாம்பினைப் போன்ற இந்த கம்பளிப் பூச்சியின் தோற்றம் நம்பும்படியாக உள்ளது,
பயமுறுத்துவதாகவும்.
நூற்றுக்கணக்கான ஆண்டுகள் நிழலில் இருந்த பிறகு,
திடீரென காட்டின் தரையில் சூரிய ஒளி படுகிறது.
செயலற்று கிடந்த விதைகள் முளைத்து ஓங்கி வளரத் தொடங்குகின்றன.
இது இப்போது சூரிய வெளிச்சத்திற்கான போட்டியாக மாறுகிறது.
பற்றிக்கொண்டு வளரும் செடிகளும் கொடிகளும் படர்வதற்கு தயாராகின்றன...
வெளிச்சத்தில் தங்கள் இடத்திற்காக சிறு மரங்களின் மீதும் அவை போராடி படர்கின்றன.
விரைவாக விழுந்த மரத்தின் மீது புதிய செடிகள் வளர்கின்றன.
அந்த இடைவெளி ஒரு பசுமையான திறந்த வெளியாக மாற்றமடைகிறது.
ஆனால் இது ஈடன் தோட்டம் இல்லை.
ஹம்மிங் பறவைகள் ஒரு தாளைப் போல லேசானவை.
அவை அளவில் சிறியதாக இருந்தாலும், அவற்றின் ஆக்ரோஷம் அதை ஈடுசெய்கிறது.
சிலவற்றுக்கு கத்தி போன்ற அலகுகள் இருக்கும், பற்களும் கூட.
அனைத்தும் பூக்களுக்காக சண்டையிடுவதற்கே.
ஹம்மிங் பறவைகள் சில நிமிடங்களுக்கு ஒருமுறை உண்ண வேண்டும்.
இறகுகள் கொண்ட நாக்கால், அவை வினாடிக்கு 20 முறை விரைவாக தேனை குடிக்கின்றன.
அவை விரைவாக அதைச் செய்ய வேண்டும்.
போட்டி கடுமையானதாக இருக்கிறது.
ஆனால் அது இப்படி இருக்க வேண்டியதில்லை.
ஹெலிகோனியாவின் பிறை வடிவ மலர்களிலிருந்து பெரும்பாலான
ஹம்மிங் பறவைகள் உணவைப் பெறுவதற்கு சாத்தியமில்லாமல் போகிறது.
ஆனால் பச்சை ஹெர்மிட் பறவைக்கு நீண்ட, வளைந்த அலகு உள்ளது.
அது தேனை எந்த சிக்கலுமின்றி அருந்த அனுமதிக்கிறது.
கிட்டத்தட்ட.
ஊசியின் முனையை விட சிறியதான,
இந்த மலர் பூச்சிகள் ஹெலிகோனியாவின் தேனை கிட்டத்தட்ட தீர்த்துவிட்டன.
அடுத்த மலரைச் சென்றடைய, அவற்றுக்கு ஒரு போக்குவரத்து உதவி வேண்டும்.
அவற்றின் அளவிற்கு, கிட்டத்தட்ட சிறுத்தை போல ஓடக்கூடியவை அவை.
ஹம்மிங் பறவைகளின் அலகு வழியாக விரைந்து சென்று...
அதன் நாசியில் மறைந்துகொண்டு...
அடுத்த மலருக்கு செல்ல தயாராக இருக்கிறது.
திறந்த வெளியில் செடிகள் வளர்ந்ததால்,
காட்டின் தரை மீண்டும் நிழலால் மூடப்படுகிறது.
இந்த ஈரமான சூழலில் விழுந்த மரங்களின் எச்சங்கள் அழுகி...
அதில் பூஞ்சைகள் செழித்து வளர்கின்றன.
இங்கே புதிய உணவைத் தேடுவது கடினமான ஒன்றாகிறது.
பிரேசில் விதை பெரும்பாலான விலங்குகளுக்கு மிகவும் கடினமானது.
ஆனால் அகூட்டிக்கு அல்ல.
அதனால் இப்போது உண்ண முடியாததை பிறகு உண்பதற்காகப் புதைத்து வைக்கிறது.
இயல்பாகவே அது பதட்டமானதுதான்.
நியாயமான காரணத்திற்காக.
ஒரு வீட்டு பூனை விட மார்கே சற்று பெரியதாக இருக்கும்...
ஆனால் மிகவும் அபாயகரமானது.
இருட்டான காட்டின் தரை பல வேட்டையினங்களை கொண்டது.
சிறிய அளவில், அவை இன்னும் மோசமானவை.
40 சிறு கால்களில் ஊர்ந்து செல்லும்
இந்த விரல் அளவுள்ள வெல்வெட் புழு இரையை அமைதியாக பின்தொடரும்.
அவற்றின் வேட்டையாடும் யுக்திகளானது புதுமையான செயல்முறைகளாக இருக்கும்.
அதன் உடலில் உள்ள அதிர்வு உணரிகள் இரையின் நகர்வைக் கண்காணிக்கும்.
அது நெருக்கமாக ஊர்ந்து செல்ல வேண்டும்...
அதன் ரகசிய ஆயுதத்தைப் பயன்படுத்த...
வெப் ஸ்லிங்கர்கள்.
பிசுபிசுப்பான இழைகள் நொடிகளில் கடினப்படுகின்றன.
தப்பிக்க வழியே கிடையாது.
சிறிய உயிரினங்கள் எப்போதும் எச்சரிக்கையாகவே இருக்க வேண்டும்.
பெண் ஸ்ட்ராபெரி டார்ட் தவளை புதிய முட்டைகளை இட்டுள்ளது.
ஆனால் அவற்றை பாதுகாப்பதோ ஆண் தவளையின் வேலை.
பிரகாசமான சிகப்பு நிறம் எதிரிகளுக்கு எச்சரிக்கையாகும்.
அதன் தோல் ஒரு கொடிய விஷத்தை சுரக்கிறது.
ஆனால் ஒரு சிக்கல்...
நெருப்பு வயிறு பாம்புகள் விஷத்தை தாங்கும் சக்தி கொண்டவை.
அதோடு எந்தவொரு சிறு நகர்வையும் உணரக்கூடியவை.
அசையாமல் அப்படியே இருந்தால்...
அது பிழைக்கக்கூடும்.
அது எல்லாவற்றிலிருந்தும் ஒளிந்துகொள்ள முடியாது.
ஒரு போட்டிக்கார ஆண் தவளை.
அது இந்த பகுதியை கைப்பற்ற நினைக்கிறது.
இந்த இடத்தை அது கைப்பற்றினால், முட்டைகளை சாப்பிட்டுவிடும்.
இந்த சிறிய அப்பா தவளை தோற்றுவிட்டால் எல்லாவற்றையும் இழந்துவிடும்.
சர்க்கரை கட்டியை விட கனமில்லாத இவை இரண்டும், சமமான பலம் கொண்டவை.
அவற்றால் அரை மணிநேரத்திற்கு மேலாக தொடர்ந்து சண்டையிட முடியும்.
சிறிய தவளை சோர்வடையத் தொடங்குகிறது.
ஆனால் அப்பா தவளை வென்றுவிட்டது.
அதன் எதிரி பின்வாங்கிவிட்டது, இப்போதைக்கு.
முட்டைகள் குஞ்சு பொரிக்க இன்னும் இரண்டு வாரங்களுக்கு பாதுகாக்கும் கடமை இருக்கிறது.
காடு முதிர்ச்சியடையும் போது, மேலும் சிக்கலான உறவுகள் உருவாகின்றன.
இந்த ஆர்க்கிட் தேனீ ஒரு அசாதாரண பணியில் இருக்கிறது.
இங்கே வர அது 40 கிலோமீட்டர்கள் பயணித்துள்ளது.
அது தனியாக இல்லை.
அவை அனைத்தும் ஆண் தேனீக்கள், ஒரு விஷயத்திற்காக வந்துள்ளன.
மகரந்தம் அல்ல.
நறுமணம்.
இந்த ஆர்க்கிட் ஒரு நறுமணத்தை உற்பத்தி செய்கிறது,
அதைக் கொண்ட ஆண் தேனீக்களை பெண் தேனீக்களால் தவிர்க்க முடியாது.
எனவே ஆண் தேனீ முடிந்த அளவுக்கு அதைச் சேகரிக்கிறது.
ஆனால் அது கவனமாக இல்லையென்றால்...
ஆண் தேனீ அதில் மூழ்கிவிடும்.
வெளியேர ஒரே வழிதான் இருக்கிறது.
ஒரு சிறிய துவாரத்தின் வழியாக.
தேனீக்கு பிரிவு உபச்சாரத்தை வழங்காமல் ஆர்க்கிட் அதை வெளியேற விடாது.
தேனீயின் முதுகில் மகரந்தம் ஒட்டிக்கொள்ளும்.
ஒரு துணையைத் தேடும் சிறிய தேனீயின் பணி தொடர்கிறது,
ஆனால் ஆர்க்கிட்டின் வேலை முடிந்தது.
பிக்மி மார்மோசெட்களுக்கு வாழ்க்கை இயல்பு நிலைக்குத் திரும்புவதாக தெரிகிறது.
இந்த நாட்களில் பூச்சிகளைக் காண்பது கடினமாகிறது.
ஆனாலும் பிரச்சனை இல்லை.
அவை புதிய மரங்களில் புதிய மரச்சாறு துளைகளைத் தோண்ட தொடங்கிவிட்டன.
சத்தமிடும் அக்கம்பக்கத்தினரும் வந்துவிட்டனர்.
உரக்க ஒலியெழுப்பி, உணவு அனைத்தையும் தனக்கென்று வைத்துக்கொள்வதோடு...
குழப்பத்தையும் உருவாக்குகிறது.
இயற்கை உபாதைகளின் போது,
சிக்கலைத் தீர்ப்பது மிகச்சிறிய உயிரினங்களின் பொறுப்பாகிறது.
இந்த சின்னஞ்சிறு சூப்பர்ஹீரோ கிளைகளைச் சுத்தமாக வைத்திருக்கிறது.
வண்டு, ஒரு நாணயத்தின் அளவே இருக்கிறது.
ஆனால் எந்த வேலையும் பெரிதல்ல.
20 மீட்டர் உயரத்திலிருந்து விழும்போதும்...
மிகவும் கெட்டியாக பிடித்துக்கொள்கிறது.
கழிவுகளைச் சுத்தம் செய்யும் மற்ற குழுக்களும் வருகின்றன.
புதைக்கப்படுவதற்காக சாண உருண்டைகள் உருட்டிச் செல்லப்படுகின்றன.
அவற்றின் குட்டிகளுக்கு உணவாக.
அதோடு காட்டிற்கான உரமாகவும்.
ஆச்சரியமான சிறிய விலங்குகள் நிறைந்த ஒரு சிக்கலான உலகம் இந்த காடு.
அனைத்தும் தங்களின் தனித்துவமான கடமைகளோடு.
இந்த சிறிய விலங்குகளும் தங்கள் கடமையை கண்டுபிடித்துவிட்டன.
அவற்றின் நெரிசலான காட்டின் ஒரு பகுதி எப்போதும் மாறிக்கொண்டே இருக்கிறது.
ஆனால் இப்போதைக்கு, வாழ்க்கை இனிமையானது.
கீழே...
அகூட்டி விட்டுச்சென்ற ஒரு பிரேசில் விதை...
நிழல்களில் மெதுவாக வளர்கிறது.
ஒரு நீண்ட கால செயல்திட்டத்தைப் பின்பற்றி.
சிறிய தொடக்கங்களில்தான், பெரிய விஷயங்கள் வெளிப்படுகின்றன.
காடு முடிவற்ற பச்சை நிற கடல் போல காட்சியளிக்கலாம்...
ஆனால் ஒவ்வொரு மரமும் சிறிய அதிசயங்களின் வாழ்விடமாகும்.
ஒரு ஸ்ட்ராபெரி டார்ட் தவளை
தனது குட்டிக்கு ஒரு பாதுகாப்பான இடத்தைத் தேடுகிறது.
அடுத்த தலைமுறையை வளர்க்க...
அது விரைவில் பயணத்தைத் தொடங்குவது நல்லது.
இது ஒரு நீண்ட பயணம்...
மேலே செல்ல.
வசன தமிழாக்கம் அருண்குமார்